Grieķijas Olimpiskā komiteja

Grieķijas Olimpiskā komiteja (; abreviatūra: HOC) ir Grieķijas vadošā olimpiskā institūcija. Grieķijas Olimpiskā komiteja ir viena no vecākajām nacionālajām olimpiskajām komitejām pasaulē, kas organizē valsts pārstāvjus olimpiskajām spēlēm un citiem starptautiskajiem sporta pasākumiem. Olimpiskā komiteja tika izveidota 1894. gada 3. februārī. Olimpiskās komitejas galvenā mītne atrodas Grieķijas galvaspilsētā Atēnās. Grieķijas izmantotais SOK kods ir GRE.

Komitejas locekļi ir 27 sporta federācijas, kuras ievēl Izpildpadomi, kurā ir prezidents un seši locekļi.

Grieķija ir startējusi pilnīgi visās 31. vasaras olimpiskajās spēlēs un gandrīz visās ziemas olimpiskajās spēlēs, izņemot 1960. gada Skvoveli spēles.

 Vēsture 
Grieķijas Olimpiskās komitejas vēsture ir cieši saistīta ar Olimpisko spēļu atdzimšanas vēsturi. Olimpiskā komiteja Atēnās tika dibināta 1894. gada 3. februārī ar nosaukumu Olimpisko spēļu komiteja (grieķu valodā: Επιτροπής Ολυμπιακών Αγώνων, E.O.A.), par Starptautiskās Olimpiskās komitejas locekli tā kļuva 1895. gadā. E.O.A atjaunotajā Panatinaiko stadionā organizēja pirmās mūsdienu olimpiskās spēles 1896. gadā no 6. līdz 15. aprīlim.  

1899. gadā Grieķijas valdība Olimpisko spēļu komitejai nodeva pilnu atbildību par sadarbību ar citām sporta federācijām, olimpiskā gara popularizēšanu un organizācijas vadīšanu tās 12 locekļiem.

Atēnas tika izvēlētas par 2004. gada vasaras olimpisko spēļu rīkotājpilsētu Starptautiskās Olimpiskās komitejas 106. sesijas laikā, kas notika Lozannā 1997. gada 5. septembrī. 2000. gadā Olimpisko spēļu komiteja mainīja savu nosaukumu uz Grieķijas Olimpiskā komiteja.

Kopš Pirmajām Vidusjūras spēlēm Aleksandrijā 1951. gadā Grieķijas Olimpiskā komiteja ir atbildīga par to rīkošanu ik pēc četriem gadiem, gatavojoties olimpiskajām spēlēm.

Grieķijas Olimpiskā komiteja organizē olimpiskās lāpas un liesmas iedegšanas ceremoniju Senajā Olimpijā vasaras un ziemas olimpisko spēļu ceremonijām, kā arī olimpisko lāpu stafeti pa Grieķiju, pirms tā turpina savu ceļojumu citur pasaulē.

 Izpildkomitejas sastāvs 
Grieķijas Olimpiskā komiteja šobrīd sastāv no: 
 Prezidents: Spirs Caprals
 Viceprezidents: Stelijs Ageludis
 Ģeberālsekretārs: Emmanuels Kolimpadis
 Kasieris: Antonijs Nikolopoulos
 Locekļi: Aristidis Adamopuls, Polikseni Argeitaki, Joannis Karrs

 Olimpiskās komitejas prezidenu uzskaitījums 
 Prezidents  Termiņš Kroņprincis Konstantīns  1894 — 1912 Karalis Konstantīns  1913 Kroņprincis Georgs II  1914 — 1917 Miltiadis Negrepontis  1918 — 1920 Kroņprincis Georgs II  1921 — 1922 Karalis Georgs II  1922 — 1923 Georgs Averofs  1924 — 1930 Joannis Drosopuls  1930 — 1936 Kroņprincis Pāvils  1936 — 1948 Karalis Pāvils  1948 — 1952 Konstantins Georgakopuls un Joannis Kecejs  1953 — 1954 Kroņprincis Konstantīns  1955 — 1964 Princese Irēna  1965 — 1968 Theodosijs Papatanasiadis  1969 — 1973 Spiridons Vellianitis  1973 — 1974 Apostols Nikolaidis  1974 — 1976 Georgijs Atanasiadis  1976 — 1983 Agels Lempesis  1983 — 1984 Lambis Nikolau  1985 — 1992 Antonijs Ciks  1993 — 1996 Lambis Nikolau  1997 — 2004 Mins Kiriaku  2004 — 2009 Spirs Kaprals  2009 — pašlaik

 SOK locekļu uzskaitījums 
 Prezidents  Termiņš Demetriuss Vikels  1894 — 1899 Aleksandrs Merkatis  1899 — 1925 Georgs Averofs  1926 — 1930 Nikolajs Politis  1930 — 1933 Agels Volanakis  1933 — 1963 Joannis Kecejs  1946 — 1965 Konstantīns II  1963 — 1974 Pirrs Laps  1965 — 1980 Epaminonds Petralis  1975 — 1977 Nikolajs Nisiotis  1978 — 1986 Niks Filarets  1981 — 2005 Lambis Nikolau  1986 — 2015 Spirs Kaprals  2019 — pašlaik

 Biedru federācijas 
Grieķijas nacionālās federācijas ir organizācijas, kas koordinē visus viņu individuālo sporta veidu aspektus. Viņi ir atbildīgi par apmācību, sacensībām un sava sporta veida attīstību. Pašlaik Grieķijā darbojas 26 vasaras olimpiskās un 1 ziemas sporta federācija.

 Olimpisko sporta veidu federācijas 
 Nacionālā federācija  Sporta veids (-i)  Vasara/Ziema  Galvenā mītne Grieķijas Airēšanas federācija  Airēšana  Vasara  Atēnas Grieķijas Alpīnisma un Klinšu kāpšanas federācija  Klinšu kāpšana  Vasara  Atēnas Grieķijas Badmintona federācija  Badmintons  Vasara  Atēnas Grieķijas Basketbola federācija  Basketbols  Vasara  Atēnas Grieķijas Boksa federācija  Bokss  Vasara  Atēnas Grieķijas Burāšanas federācija  Burāšana  Vasara  Atēnas Grieķijas Cīņas sporta federācija  Cīņas sports  Vasara  Atēnas Grieķijas Džudo federācija  Džudo  Vasara  Atēnas Grieķijas Futbola federācija  Futbols  Vasara  Atēnas Grieķijas Galda tenisa federācija  Galda teniss  Vasara  Atēnas Grieķijas Golfa federācija  Golfs  Vasara  Atēnas Grieķijas Handbola federācija  Handbols  Vasara  Atēnas Grieķijas Jāšanas federācija  Jāšanas sports  Vasara  Atēnas Grieķijas Kanoe-Kajaka federācija  Kanoe airēšana, Smaiļošana  Vasara  Atēnas Grieķijas Karatē federācija  Karatē  Vasara  Atēnas Grieķijas Loka šaušanas federācija  Loka šaušana  Vasara  Atēnas Grieķijas Modernās pieccīņas federācija  Modernā pieccīņa  Vasara  Atēnas Grieķijas Paukošanas federācija  Paukošana  Vasara  Atēnas Grieķijas Peldēšanas federācija  Peldēšana  Vasara  Atēnas Grieķijas Riteņbraukšanas federācija  Riteņbraukšana  Vasara  Atēnas Grieķijas Svarcelšanas federācija  Svarcelšana  Vasara  Atēnas Grieķijas Šaušanas federācija  Šaušana  Vasara  Atēnas Grieķijas Tekvondo federācija  Tekvondo  Vasara  Atēnas Grieķijas Vieglatlētikas federācija  Vieglatlētika  Vasara  Atēnas Grieķijas Vingrošanas federācija  Vingrošana  Vasara  Atēnas Grieķijas Volejbola federācija  Volejbols  Vasara  Atēnas Grieķijas Ziemas sporta federācija  Ziemas sporta veidi  Vasara  Atēnas

 Grieķijas Olimpiskās komitejas sporta objekti 
Grieķijas Olimpiskā komiteja pārvalda vairākas sporta norises vietas: Panatinaiko stadionu, Karaiskaki stadionu, Atēnu Olimpisko ūdenssportu centru, Starptautiskās Olimpiskās akadēmijas izglītības iestādes, Mūsdienu olimpisko spēļu muzeju Senajā Olimpijā, kā arī tā piedalās Atēnu Olimpiskā sporta kompleksa pārvaldīšanā.

 Skatīt arī 
 Grieķija olimpiskajās spēlēs

 Atsauces 

 Ārējās saites 
 Oficiālā mājaslapa 
 Grieķijas profils SOK mājas lapā

Kategorija:Sports Grieķijā
Olimpiskā komiteja
Kategorija:Nacionālās Olimpiskās komitejas